วิตก “คิวอียุโรป”ชะงัก! หลังเยอรมันยื่นฟ้อง กดหุ้นทรุดทั้งภูมิภาค-“ฮั่งเส็งฟิวฯ”ร่วงต่อ5%
วิตก "คิวอียุโรป" ชะงัก! หลังเยอรมันยื่นฟ้อง กดหุ้นทรุดทั้งภูมิภาค-"ฮั่งเส็งฟิวฯ" ร่วงต่อ 5%
วิตก "คิวอียุโรป" ชะงัก! หลังเยอรมันยื่นฟ้อง กดหุ้นทรุดทั้งภูมิภาค-"ฮั่งเส็งฟิวฯ" ร่วงต่อ 5%
4 พ.ค. 2563

ผู้สื่อข่าวรายงานว่า ตลาดหุ้นยุโรปปิดปรับตัวลดลงในแดนลบ คาดว่านักลงทุนวิตกกังวลเกี่ยวกับมาตรการผ่อนคลายเชิงปริมาณ หรือ QE ของยุโรปอาจชะงัก หลังจาก กลุ่มอนุรักษ์นิยม ได้ยื่นฟ้องธนาคารกลางยุโรป หรือ ECB ต่อศาลเยอรมัน เกี่ยวกับการใช้มาตรการ QE ของ ECB ภายหลังจากที่มีการแพร่ระบาดของเชื้อไวรัสโควิด-19 ซึ่งทาง ECB ใช้มาตรการ QE เพิ่มเติมด้วยวงเงิน 7.5 แสนล้านยูโร เพื่อใช้ซื้อสินทรัพย์เป็นกรณีฉุกเฉิน ซึ่งส่งผลให้ ECB จะมีการซื้อหนี้ในปีนี้สูงถึง 1 ล้านล้านยูโร
อย่างไรก็ตาม ศาลจะพิจารณาตัดสินในวันพรุ่นี้ (5 พ.ค.) จึงส่งผลให้เกิดความกังวลว่า อาจจะเป็น sentiment เชิงลบต่อมาตรการฉุกเฉิน เพื่อกระตุ้นเศรษฐกิจที่ได้รับผลกระทบจากไวรัสโควิด-19 ของยุโรป
โดย ณ เวลา 18.03 น. ตามเวลาประเทศไทย ดัชนี CAC-40 ตลาดหุ้นฝรั่งเศส อยู่ที่ 4,376.5 จุด ลดลง 143.5 จุด, -3.17%
ดัชนี DAX ตลาดหุ้นเยอรมนี อยู่ที่ 10,484 จุด ลดลง 367 จุด, -3.38%
และดัชนี FTSE 100 ตลาดหุ้นลอนดอน อยู่ที่ 5,723.5 จุด ลดลง 6.4 จุด หรือ -0.11%
ขณะที่ ดัชนีฮั่งเส็ง ฟิวเจอร์ส อยู่ที่ระดับ 23,729 จุด ลดลง 1,404 จุด, -5.68%
โดยตลาดหุ้นเอเชียในวันนี้ (4 พ.ค.) มีการเคลื่อนไหวในทิศทางลบเช่นเดียวกัน คาดว่านักลงทุนวิตกเกี่ยวกับความตึงเครียดด้านการค้าครั้งใหม่ระหว่างสหรัฐและจีน หลังจากประธานาธิบดีโดนัลด์ ทรัมป์ ขู่ที่จะเก็บภาษีนำเข้าสินค้าจีนรอบใหม่เพื่อตอบโต้จีนที่เป็นต้นตอของไวรัสโควิด-19 ซึ่งแพร่ระบาด และส่งผลกระทบต่อเศรษฐกิจทั่วโลก